钦定古今图书集成/理学汇编/学行典/第260卷 > 陈留老父
## 钦定古今图书集成/理学汇编/学行典/第260卷 > 陈留老父

按《后汉书逸民传》：“陈留老父者，不知何许人也。桓帝
世，党锢事起，守外黄令。陈留张升去官归乡里，道逢
友人，共班草而言。升曰：‘吾闻赵杀鸣犊，仲尼临河而
反；覆；巢竭渊，龙凤逝而不至。今宦竖日乱，陷害忠良，
贤人君子其去朝乎？夫德之不建，人之无援，将性命
之不免，奈何’？因相抱而泣。老父趋而过之，植其杖，太”
息言曰：“吁！二大夫何泣之悲也！夫龙不隐鳞，凤不藏
羽，网罗高悬，去将安所？虽泣何及乎！”二人欲与之语，
不顾而去，莫知所终。